**ОБЩИНСКА ИЗБИРАТЕЛНА КОМИСИЯ – ЛЯСКОВЕЦ**

**ПРОТОКОЛ № 33/20.11.2015** **г.**

Днес, 20.11.2015 г. от 16.30 ч. се проведе заседание на **Общинска избирателна комисия – Лясковец.**

На заседанието присъстват както следва:

|  |  |
| --- | --- |
| ЗАМ. ПРЕДСЕДАТЕЛ:  СЕКРЕТАР:  ЧЛЕНОВЕ: | Иван Ангелов Рашков  Валя Христова Петрушева   1. Даниела Стефанова Капнилова 2. Петранка Москова Пърнецова 3. Тодор Петров Петров 4. Наталия Стефанова Георгиева 5. Петър Димитров Гугучков 6. Йордан Стоянов Зангов 7. Милена Иванова Паскалева |
| ОТСЪСТВАТ: | Христо Николаев Банов и Бисер Димитров Станев |

Присъстват повече от половината членове на ОИК. На основание чл. 85, ал. 3 от Изборния кодекс и във връзка с § 2 от ПЗР на Закона за пряко участие на гражданите в държавната власт и местното самоуправление комисията има изискуемия от закона кворум за провеждането на заседание и за приемането на валидни решения.

Зам.председателят откри заседанието.

След откриване на заседанието зам. председателят на ОИК направи предложение заседанието на комисията да протече при следния дневен ред:

1. Разглеждане на Преписка с вх. № 182/ 19.11.2015 година изпратена от ГОРП.

ГЛАСУВАЛИ:

•За:

Иван Ангелов Рашков

Валя Христова Петрушева

Милена Иванова Паскалева

Даниела Стефанова Капнилова

Петранка Москова Пърнецова

Тодор Петров Петров

Наталия Стефанова Георгиева

Петър Димитров Гугучков

Йордан Стоянов Зангов

• Против: няма

В резултат на гласуването Комисията приема направеното предложение за дневен ред, поради което заседанието протече при посочения по-горе дневен ред, като ОИК пристъпи към разглеждане и гласуване на следното решение:

**По точка 1 от Дневния ред:** Разглеждане на Преписка с вх. № 182/ 19.11.2015 година изпратена от ГОРП.

Постъпило е писмо с вх. № 182/ 19.11.2015 година от Районна прокуратура Горна Оряховица с приложено към него преписка № 2332/2015 г. по описа на същата, изпратено по компетентност на ОИК, за преценка и налагане на административно-наказателна отговорност по Избирателният кодекс. Преписката е образувана по сведение на Грета Трайкова Маринчава. Същата съобщава данни за нарушение на изборния кодекс от Димитър Василев Димитров от с. Добри дял, общ. Лясковец- временно изпълняващ длъжността кмет на с. Добри дял. След извършена проверка по образуваната преписка Районната прокуратура с Постановление №2332/2015 г. от 01.11.2015 г. е отказала да образува досъдебно производство по пр. №2332/2015 г. и прекратява същата, като изпраща постановлението ведно с копие от преписката до ОИК Лясковец за произнасяне.

За да се произнесе ОИК Лясковец съобрази следното:

С вх. № 166/ 30.10.2015г. е подадена жалба от Даниела Арабаджиева , организационен секретар на ПП ГЕРБ, гр. Лясковец, област Велико Търново, в която се сочи, че временно изпълняващият длъжността Кмет на с.Добри дял Димитър Василев в хода на предизборната кампания за втори тур на изборите за кмет на кметство с.Добри дял, изнася служебна информация, като грубо я изопачава с цел манипулиране на общественото мнение в интерес на един от кандидатите и разпространява /разлепя/ призив против кандидата на ПП ГЕРБ, като прилага към жалбата копие от този призив. По подадената жалба ОИК се е произнесла в същия ден с решение № 121/МИ/НР от 30.10.2015 г., като решението е обявено същия ден. По взетото решение в нормативно определения срок не са постъпили възражения.

В изпратените материали от досъдебното производство не намираме достатъчно основания за търсене на административно наказателна отговорност на Димитър Василев Димитров, поради липса на убедителни данни за лично участие на същия в разлепването и разпространението на конкретно посоченият и приложен „Призив”.

Предвид гореизложеното на основание чл. 85, ал.4 от Избирателния кодекс, Общинската избирателна комисия

РЕШИ:

Прекратява административното производство по преписка с вх.№ 182 от 19.11.2015 год.

ГЛАСУВАЛИ:

•За:

Иван Ангелов Рашков

Валя Христова Петрушева

Милена Иванова Паскалева

Даниела Стефанова Капнилова

Петранка Москова Пърнецова

Тодор Петров Петров

Наталия Стефанова Георгиева

Петър Димитров Гугучков

Йордан Стоянов Зангов

• Против: няма

Поради изчерпване на Дневния ред заседанието беше закрито в 17.50 часа.

Зам. председател: ...............................

(Иван Рашков)

Секретар: ……………………

(Валя Петрушева)